**Međunarodni dan ozonskog omotača**

**Važnost ozonskog omotača**

Zrak je smjesa plinova. U zraku se nalaze plinovi dušik, kisik, ugljikov dioksid i drugi.   
Kisik se u višim slojevima atmosfere spaja u složenije molekule građene od tri atoma kisika koje nazivamo **ozonom**. Sloj ozona koji je oko Zemlje nazivamo **ozonski omotač**. Ozonski omotač sprječava prodiranje UV zraka na Zemlju.   
Ozonski omotač omogućio je razvoj života na kopnu, ali i na planetu.

**Ozonske rupe**

Na pojedinim dijelovima ozonski omotač je oštećen i propušta UV zrake na Zemlju. Ta oštećenja ozonskog omotača nazivamo **ozonske rupe**. Ozonske rupe stvaraju plinovi koji se koriste u rashladnim uređajima (hladnjacima, klima uređajima) te potisni plinovi u sprejevima.   
UV zrake koje prođu kroz ozonske rupe oštećuju našu kožu i mogu uzrokovati rak kože.

Kako bi se spriječilo oštećenje ozonskog omotača moramo smanjiti uporabu štetnih tvari koje ga oštećuju. Zemlje koje su svjesne ovog problema potpisale su dokument u kojem su predložene mjere za zaštitu ozonskog omotača. Dokument o zaštiti ozonskog omotača potpisan je **16. rujna** 1987. godine.  
U znak sjećanja na potpisivanje ovog ugovora **16. rujan** proglašen je **Međunarodnim danom očuvanja ozonskog omotača.** Hrvatska je također potpisala ovaj ugovor.